open-index/open-wikipedia-markdown huggingface dataset:
Klipspringer

Die **klipspringer** (*Oreotragus oreotragus*) is een van die kleinste wildsbokkies in Afrika en word op klipkoppies en bergagtige dele van Suider en Oos-Afrika en Ethiopië aangetref. Hierdie bokke is baie akrobaties en kan met gemak deur hulle rotsagtige habitat beweeg. 'n Klipspringer se hoewe is so gevorm dat dit lyk asof hy op sy tone loop.

Volwasse klipspringers het 'n gemiddelde massa van 16&nbsp;kg en 'n hoogte van ongeveer 60&nbsp;cm. Ooie is ietwat groter as die ramme. Die ram het skerp, reguit horings wat tot 16&nbsp;cm lank kan word; die ooie van 'n paar subspesies in Oos-Afrika het ook horinkies. Klipspringers het 'n gelerige huid, met 'n wit pens. Die binnekant van die ore is ook wit. Hulle het ook 'n unieke huid onder die antilope: lang hare wat skerp en bros is, wat dig teen hulle lywe lê om hulle teen die ruwe, bergagtige habitat te beskerm. Daar is verskeie subspesies wat hoofsaaklik volgens die diere se huidkleur gedifferensieer word.

links|border|180px
Buiten sy grootte, kan die klipspringer uitgeken word aan sy houding: hy het klein, silindervormige hoef wat só groei dat dit lyk of die dier op sy tone loop. Ander kenmerke is die prominente donker vogkliere aan die binnehoeke van sy oë en sy besonders kort stert.

Soos die naam aandui, kan klipspringers maklik van klip tot klip spring en het hulle slegs 'n klein vastrapplek nodig. Hulle kan maklik bo-op rotspunte gesien word, waar hulle doodstil staan en die gebied om hulle bespied. Wanneer hulle bedreig word, uiter hulle 'n sagte fluitgeluid en slaan dan op die vlug.

Klipspringers is enkellopende diere, maar word soms ook in pare aangetref. Hulle is veral vroeg oggend en laat middag aktief en slaap dan tydens die warmste tyd van die dag.

'n Klipspringer se dieet bestaan hoofsaaklik uit gras en jong lote; hy verkry ook die nodige water van die blare en is dus nie afhanklik van 'n varswaterbron nie.

Die ooi is ongeveer 7 maande dragtig waarna 'n enkele lammetjie in die somer gebore word.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys en verwysings 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* *Klipspringer* in Wêreldspektrum, volume 15. 1983 Ensiklopedie Afrikana: (EDMS) BPK.
Varkgriep

**Varkgriep** verwys na griepgevalle wat veroorsaak word deur Ortomiksovirusse wat endemies is tot varke. Varkgriepgeslagslyne wat tot op hede geëien kon word is geklassifiseer as óf influensa C-virus of een van die verskeie subtipes van die genus influensa A-virus.

duimnael|links|Varke kan draers wees van griepvirusse wat aangepas is tot mense en ook ander wat aangepas is tot voëls, wat dit moontlik maak vir die virusse om gene uit te ruil en sodoende ontstaan 'n lyn van pandemiese virusse
Varkgriep, anders as voëlgriep, kan deur mens-tot-mens-kontak versprei word.

Dit is bekend dat varkgriep veroorsaak word deur Influensa A subtipes H1N1, H1N2, H3N1 en H2N3.

In varke kom drie influensa A-virus subsoorte voor (H1N1, H3N2 en H1N2) wat wêreldwyd sirkuleer. Dit is bekend dat die griep tot dusver verantwoordelik was vir die sterftes van om en by 81 mense met ingang 26 April 2009 hoofsaaklik in Meksiko en die VSA.  In Suid-Afrika bestaan daar kommer dat die virus nie spoedig opgespoor gaan word nie. Die Wêreldgesondheidsorganisasie bestempel die virus as 'n noodgeval.

Die naam *varkgriep* skep wêreldwyd verwarring. Rusland, Indonesië en nog ander lande het die invoer van varkvleis verbied, maar varkgriep kan nie deur varkprodukte versprei word nie, aangesien die virus nie deur voedsel oorgedra word nie.

Varkgriep is algemeen onder varke en seldsaam in mense. Mense wat met varke werk (veral mense met 'n hoë mate van blootstelling) kan varkgriep opdoen as die variant in staat is om mense te besmet. Hierdie variasies kan gewoonlik egter nie van mens tot mens oorgedra word nie. Af en toe kan die varkgriepvirus egter muteer na 'n vorm wat maklik van mens tot mens oorgedra kan word. Daar word vermoed dat die virus wat die varkgriepuitbraak van 2009 veroorsaak het so 'n mutasie ondergaan het. Die virus wat verantwoordelik is vir die uitbraak van 2009 is varkgriep genoem vanweë die feit dat een van die proteïene op die oppervlak daarvan ooreenstem met die virus wat gewoonlik varke aantas, maar dis nog onbekend of dié spesifieke variant varke aantas.

In mense is die simptome tipiese simptome van griep- en verwante siektes, naamlik kouekoors, koors, seer keel, spierpyne, erge hoofpyn, hoes, tamheid en algemene ongemak. Die variant verantwoordelik vir die 2009-uitbraak veroorsaak in die meeste gevalle slegs ligte simptome en die aangetaste persoon herstel binne 'n paar dae.

## Verwysings 
## Eksterne skakels 
*
Waterberg-distriksmunisipaliteit

Die **Waterberg-distriksmunisipaliteit** is een van die 5 distriksmunisipaliteite in Limpopo. Die setel van die munisipaliteit is in Modimolle (Nylstroom). Die meeste inwoners in die munisipale gebied is Noord-Sothosprekend. Die munisipaliteit se kode is DC36.

## Geografie 
### Bure 
Die munisipaliteit word begrens deur:
* Vhembe (DC34) in die noordooste
* Capricorn (DC35) in die ooste
* Sekhukhune (DC47) in die suidooste
* Nkangala (DC31) in die suidooste
* Metsweding (DC46) in die suide
* Bojanala Platinum (DC37) in die suide
* Ngaka Modiri Molema (DC38) in die suidweste
* die republiek van Botswana in die noordweste

### Plaaslike munisipaliteite 
Die munisipaliteit bestaan uit die volgende plaaslike munisipaliteite:

## Demografie 
Die volgende statistiek is van die sensus in 2011.

### Geslag 
### Etniese groepering 
### Ouderdom 
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Bevolking 18 en ouer: 355 225 [57.84% van die totale bevolking] 
* Totale stemme: 196 790 [32.04% van die totale bevolking] 
* Stempersentasie: 55.40% van die persentasie van die stemgeregtigdes

## Verwysings 
* waterberg.gov.za/ Waterberg-dm webblad
* StatsSA sensus 2001 blad 
* OVK 2004 verkiesingsuitslae
Tifus

**Tifus** is een van verskeie aansteeklike siektes wat deur *Rickettsiae* veroorsaak word. Die naam is afkomstig van die Griekse woord *typhos* wat wasig of rokerig beteken en die verstandelike toestand van mense beskryf wat deur die siekte aangetas is. Die organisme wat die siekte veroorsaak is *Rickettsia*, 'n parasiet wat nie lank buite lewende selle kan oorleef nie. Tifus moet nié met tifuskoors (ook ingewandskoors) verwar word wat 'n heeltemal ander siekte is nie.

## Geskiedenis 
[duimnael|links|upright|'n Staatsdienswerker versprei [rottegif om tifus in Mississippi te beheer, ca. 1945]] 
Die eerste betroubare beskrywing van die siekte dateer uit die Spaanse beleg van Moorse Granada in 1489. Hierdie geskrifte sluit beskrywings in van koors en rooi kolle oor die arms, rug en bors wat vererger tot ylhoofdigheid asook verottende sere en -stank. Tydens die beleg het die Spanjaarde 3&nbsp;000 man as gevolg van skermutselinge met die vyand verloor, en 'n bykomende 17&nbsp;000 man het aan tifus omgekom.

Tifus was ook algemeen in tronke (en in enige toestand waar te veel mense opgehoop word en luise maklike versprei) en dit sou dikwels as tronkkoors bekend staan. Dikwels was tronkstraf dan ook as gevolg daarvan in wese 'n doodsvonnis gewees. Die siekte was so aansteeklik dat gevangenes soms almal in die gevangenis aangesteek het.

## Eksterne skakels
Hendrik Hofmeyr

**Hendrik Hofmeyr** (gebore 1957 in Kaapstad, Suid-Afrika) is 'n Suid-Afrikaanse komponis van kontemporêre klassieke musiek. Hy het gematrikuleer aan die destydse Hoërskool Nassau in Mowbray. Tydens sy tien jaar van studie in Italië het hy die Suid-Afrikaanse Operakompetisie met *The Fall of the House of Usher* gewen. Hy het ook die jaarlikse Nederburg-prys vir Opera verower vir sy werk wat op die opvoering van *The Fall of the House of Usher* in die Pretoriase Staatsteater in 1988 gevolg het. Hy het in daardie selfde jaar die eerste prys in 'n internasionale kompetisie in Italië verwerf vir sy musiek vir 'n kortrolprent deur Wim Wenders. Hy het in 1992 na Suid-Afrika teruggekeer en in 1997 twee internasionale komposisiekompetisies gewen: die Koningin Elisabeth-musiekkompetisie van België (met *Raptus* vir viool en orkes) en die eerste weergawe van die Dimitris Mitropoulos-komposisie in Athene (met *Byzantium* vir hoë stem en orkes). Sy *Incantesimo* vir solofluit is gekies om Suid-Afrika by die ISCM-wêreldmusiekdae in Kroasië in 2005 te verteenwoordig. In 2008 is hy met 'n Kanna-toekenning by die Klein Karoo Nasionale Kunstefees bekroon. Hy is tans 'n medeprofessor in Musiek by die Universiteit van Kaapstad, waar hy 'n DMus-graad in 1999 behaal het.

## Eksterne skakels 
* Profiel op sacomposers.up.ac.za
Metsweding-distriksmunisipaliteit

Die **Metsweding-distriksmunisipaliteit** en die plaaslike munisipaliteite wat daaronder geval het, is op 18 Mei 2011, die datum van die Suid-Afrikaanse munisipale verkiesing van 2011, ontbind en by die Stad Tshwane Metropolitaanse Munisipaliteit ingelyf.

Die munisipaliteit was een van 3 distriksmunisipaliteite in Gauteng.  Die setel van die munisipaliteit was in Bronkhorstspruit. Die meeste mense in die munisipaliteit praat Ndebele. Die munisipaliteit se kode was DC46.

## Geografie 
### Bure 
Die munisipaliteit is omring deur:
* Waterberg (DC36) in die noorde
* Nkangala (DC31) in die ooste
* Ekurhuleni (EKU) in die suidweste
* Tshwane (TSH) in die weste
* Bojanala Platinum (DC36) in die noordweste

### Plaaslike munisipaliteite 
Die munisipaliteit het uit die volgende plaaslike munisipaliteite bestaan:

## Demografie 
Die volgende statistiek is van die sensus in 2001.
 

### Geslag 
### Etniese groepering 
### Ouderdom 
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Bevolking 18 en ouer: 109 820 [68.70% van die totale bevolking] 
* Totale stemme: 59 426 [37.17% van die totale bevolking] 
* Stempersentasie: 54.11% van die persentasie van die stemgeregtigdes

## Verwysings 
* Metsweding-dm webblad
* Munisipale Afbakeningsraad 
* StatsSA sensus 2001 blad 
* OVK 2004 verkiesingsuitslae
Real

duimnael|links|200 reais
duimnael|links|100 reais
duimnael|links|50 reais
Die **Brasiliaanse real** (Portugees: **real brasileiro**,  meervoud: *reais*) is die geldeenheid van Brasilië. Een real is 'n honderd centavos.

Die naam *real* verwys na die Portugese woord vir *koninklik*.

Munte in sirkulasie is: 5, 10, 25, 50 centavos en 1 real. Die papiergeld is beskikbaar in 2, 5, 10, 20, 50 100 en 200 real .
duimnael|links|40 reais 1816
Die eerste geldeenheid wat in Brasilië gebruik is vanaf 1624 was die gulden, tydens die besetting van Brasilië deur Nederland. Die reais (meervoud van real) (BRL) word al vanaf 1654 as geldeenheid in Brasilië gebruik en was die eerste ware Brasiliaanse geldeenheid sedert 1690.

As gevolg van inflasie is die mil-réis (BRM) in 1846 in gebruik geneem. Mil-réis beteken duisend real. Die mil-réis is deur die cruzeiro in 1942 vervang in 'n 1:1 verhouding, alhoewel die mil-réis nog tot in 1955 in gebruik was. As gevolg van hoë inflasie is daar telkens nuwe munte bekendgestel, in 1967 is die nuwe cruzeiro (BRB) met 'n omruilverhouding van 1000:1 bekend gestel, daarna in 1986 is die cruzado (BRC) met 1000:1 ruilverhouding bekend gestel, in 1989 is die nuwe cruzado (BRN) met 1000:1 verhouding bekend gestel, in 1990 is die cruzeiro (BRE) met 'n 1:1 verhouding bekend gestel, in 1993 is die cruzeiro real (BRR) met 'n 1000:1 verhouding bekend gestel en uiteindelik in 1994 is dit met die real (BRL/986) met 'n verhouding van 2750:1 vervang.

Sedertdien het Brasilië 'n meer stabiele geldeenheid.  Die eenheid is ook in 1994 aan die dollar gekoppel, alhoewel die koppeling sedertdien stapsgewys hersien is (gedevalueer) met die verloop van tyd.

## Notas 
## Verwysings 
## Eksterne skakels 
*  *Banco Central do Brasil*
* Fotos van die Banknote
Gert Sibande-distriksmunisipaliteit

Die **Gert Sibande-distriksmunisipaliteit** (voorheen bekend as die **Oosvaal-distriksmunisipaliteit**) is een van die 3 distriksmunisipaliteite van Mpumalanga.  Die setel van die munisipaliteit is in Secunda.  Die meeste inwoners in die munisipale gebied is Zoeloesprekend.  Die munisipaliteit se kode is DC30

## Geografie 
### Bure 
Die munisipaliteit word begrens deur:
* Nkangala (DC31) in die noorde
* Ehlanzeni (DC32) in die noordooste
* die Koninkryk Eswatini in die ooste
* Zululand (DC26) in die suidooste
* Amabjuba (DC25) in die suide
* Thabo Mofutsanyana (DC19) in die suidweste
* Fezile Dabi (DC20) in die suidweste
* Sedibeng (DC42) in die weste

### Plaaslike munisipaliteite 
Die munisipaliteit bestaan uit die volgende plaaslike munisipaliteite:

## Demografie 
Die volgende statistiek is van die sensus in 2001.

### Geslag 
### Etniese groepering 
### Ouderdom
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Bevolking 18 en ouer: 517 104 [57.46% van die totale bevolking] 
* Totale stemme: 319 593 [35.51% van die totale bevolking] 
* Stempersentasie: 61.80% van die persentasie van die stemgeregtigdes

## Verwysings 
* Gert Sibande-dm webblad 
* Munisipale Afbakeningsraad 
* StatsSA sensus 2001 blad 
* OVK 2004 verkiesingsuitslae
Sedibeng-distriksmunisipaliteit

Die **Sedibeng-distriksmunisipaliteit** is een van die 2 distriksmunisipaliteite in Gauteng. Die setel van die munisipaliteit is in Vereeniging. Die meeste inwoners van die munisipale gebied is Suid-Sothosprekend. Die munisipaliteit se kode is DC42.

## Geografie 
### Bure 
Die munisipaliteit word begrens deur:
* Johannesburg (JHB) in die noorde
* Ekurhuleni (EKU) in die noorde
* Nkangala (DC31) in die noordooste
* Gert Sibande (DC30) in die ooste
* Fezile Dabi (DC20) in die suide
* Dr. Kenneth Kaunda (DC40) in die weste
* Wesrand (DC48) in die noordweste

### Plaaslike munisipaliteite 
Die munisipaliteit bestaan uit die volgende plaaslike munisipaliteite:

## Demografie 
Die volgende statistiek is van die sensus in 2011.

### Geslag 
### Etniese groepering 
### Ouderdom 
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Bevolking 18 en ouer: 544 988 [68.59% van die totale bevolking] 
* Totale stemme: 313 504 [39.45% van die totale bevolking] 
* Stempersentasie: 57.52% van die persentasie van die stemgeregtigdes

## Verwysings 
* 2011-sensus *Sedibeng*
* Sedibeng-dm webblad
* Munisipale Afbakeningsraad 
* OVK 2004 verkiesingsuitslae
Lüneburg

Die Universiteits- en Hansestad **Lüneburg** (Nederduits: *Lümborg*) is 'n stad in die Duitse deelstaat Nedersakse en in die distrik Lüneburg, 45&nbsp;km suidoos van die Hansestad Hamburg geleë. Die stad het 'n bevolking van sowat 72&nbsp;000.

Lüneburg het 'n oppervlakte van 70,38 vierkante kilometer en is aan die benedeloop van die Ilmenaurivier geleë.

## Stadswyke 
Die stadsgebied bestaan uit 17 stadswyke: Altstadt, Bockelsberg, Ebensberg, Goseburg-Zeltberg, Häcklingen, Kaltenmoor, Kreideberg, Lüne-Moorfeld, Mittelfeld, Neu Hagen, Ochtmissen, Oedeme, Rettmer, Rotes Feld, Schützenplatz, Weststadt en Wilschenbruch.

## Vervoer 
### Openbare vervoer 
Sedert Desember 2004 maak die stad en distrik Lüneburg deel uit van Hamburg se openbare vervoerstelsel. Lüneburg se hoofstasie is tussen Hamburg  en Hannover geleë en word deur treine van die staatsonderneming *Deutsche Bahn* asook die privaat spoorwegmaatskappy *Metronom Eisenbahngesellschaft* bedien. Die reistyd van Lüneburg na Hamburg is sowat 'n halfuur. Behalwe vir streekstreine word Lüneburg ook deur langafstandtreine soos Intercity- en Intercity-Express-treine (ICE) met ander stede verbind. In die stadsgebied verbind 'n buslynstelsel die buitwyke met die middestad. Die busnetwerk met elf lyne word deur die stedelike vervoermaatskappy KVG Lüneburg bedien.

### Paaie 
Lüneburg se langste straat is die Dahlenburger Landstraße  wat langs die spoorwegstasie loop. Lüneburg is daarnaas aan die snelweg A 39 geleë en word deur die B 209 en B 216 met die nasionale padnetwerk verbind.

## Sien ook 
* Lüneberg

## Eksterne skakels 
* *Lüneburg se amptelike webtuiste*
* ''Historiese foto's, 1912* (Kolleksie M. van der Veer)
* *Openbare Vervoermaatskappy KVG Lüneburg''
Turku

**Turku** (Fins: [ˈturku], ; Sweeds: **Åbo**, [ˈoːbu], ) is 'n stad en munisipaliteit aan die suidweskus van Finland. Met 'n oppervlakte van 306,36 vierkante kilometer en 'n bevolking van 197&nbsp;900 (2022) is dit die sesde grootste stad in dié land ná Helsinki (Helsingfors), Espoo (Esbo), Tampere (Tammerfors), Vantaa (Vanda) en Oulu (Uleåborg), asook die sentrum van die derde grootste metropolitaanse gebied na Helsinki en Tampere met 'n bevolking van meer as 300&nbsp;000.

duimnael|links|Die domkerk van Turku
duimnael|links|Die kasteel van Turku
Turku is die oudste stad van Finland en het tot en met 1812 ook as die hoofstad van die land gefungeer. Turku was daarnaas ook die setel van Finland se eerste universiteit, die Sweedstalige *Åbo Akademi*. Ook die Universiteit van Finland is hier gestig, maar in 1828 na Helsinki verskuif.

Nadat die Sweedse koning Gustav Wasa in 1525 stadstatus aan Turku verleen het, was dit eeue lank 'n beduidende sentrum van Finland se Sweedssprekende gemeenskap. Die stad is vandag nog steeds amptelik tweetalig, tog is Sweeds tans 'n minderheidstaal wat deur 5,2 persent van die bevolking gepraat word.

Turku is 'n beduidende seehawe (met veerbootverbindings na Mariehamn op Åland en na Stockholm), die setel van 'n universiteit en 'n Evangelies-Lutherse aartsbiskop. Saam met die Estniese hoofstad Tallinn is Turku as die Europese Kultuurhoofstad van die jaar 2011 aangewys.

'n Aantal brande het baie van die ouer geboue in Turku vernietig; die 13de eeuse katedraal, wat in 1827 deur 'n brand verniet is, is onmiddellik herbou en is die setel van die Aartsbiskop van Finland. Die ou kasteel, waarvan die oudste deel ook in die 13de eeu gebou is, huisves 'n historiese museum.

## Verwysings 
## Bronnelys 
* *Kennis*, 1980, , volume 2, bl. 273

## Eksterne skakels 
*  
*  Amptelike webwerf
*
Hannes Taljaard

**Daniël Johannes Taljaard** is 'n Suid-Afrikaanse komponis van klassieke musiek.  Hy is gebore op 13 Maart 1971 in Siloam, Venda, Suid-Afrika.

Taljaard se komposisies is al in Suid-Afrika en Europa uitgevoer en hy het die eerste prys gewen in die Flores Iuventutis kompetisie in Ghent, België in 1994/95.  Hy is op die oomblik 'n senior lektor in komposisie en is die plaaslike komponis by die Skool vir Musiek en Konservatorium by die Noordwes-Universiteit (voorheen PU vir CHO) in Potchefstroom, Suid-Afrika.  Taljaard het meesterklasse by die Amerikaanse komponis George Crumb gekry asook privaatlesse van die Belgiese komponis Wim Hendrickx in Antwerpen van 1996 tot 2000.  Hy het ook die Darmstadt New Music Summer School bygewoon. Hy is redakteur van die akademiese publikasie *The South African Music Teacher*.

Sy komposisies word beïnvloed deur Afrikaanse en Arabiese musiek.

## Orkeswerke 
* Sarabande (1996) (Viool en simfonie-orkes)

## Kamermusiek 
* Komas, 'n Koker en drie Spieëls (1992) (klarinet, basviool(violonsel)/fagot, klavier)
* Impromptu (1993) (tjello solo)
* Nacht und Träume (1993) (klarinet, klavier)
* Metaphor I (1996-1998) (enige gemengde ensemble met tien kunstenaars en dirigent/komponis)
* Introverz (1996-1997) (tjello solo)
* Movement for String Quartet (1998)
* Les Sarabandes (1999-2001) (klavier trio) vir die Erasmus Trio
* Lullaby (2000-2001) (fagot en vibrafoon) vir Andrea Bressan en Saverio Tasca
* Sloka (1999-2001) (fagot solo)

## Klavierwerke 
* Fünf zärtliche Bagatellen Fünf zärtliche Bagatellen (1993) (solo)
* Drie Nokturnes 1998 vir Bart se konsert in Lier (solo) vir Bart Meuris
* Two Lullabies (2001) (solo)
* En Rêve – Rêvant (2003) (twee klaviere)

## Koorwerke 
* Nova Cantica Sacra (1987-1898) SATB, SSAATTBB, SMATbB, sommige met soliste
* Meditation I (1998) SSSS, AAAA, TTTT, BBBB
* Uittelrympies (1999) vir kinderkoor met viool, fluit, tjello en klavier
* Raaiselrympies en snelsêers (1999) SSATbB (soli) 
* Thula Sthandwa (2001) SMMA
* Rymelary (1999-2001) SSATbB
* Thula Sthandwa (2002) SMATbB

## Solo stemwerke 
* Song for Simeon (1993-1994) (Bariton, klarinet, fagot, eerste en tweede viool, tjello, klavier). Gedig deur Thomas Stearns Elliot
* Drei Gebete (1994-1995) (Bariton, 2 tjellos).  Uit die Luteraanse Gebedeboek
* Wiegieliedjies (Boek 1) (1999) (Sopraan, klarinet, fagot, klavier) vir Erica Eloff. Tradisionele tekste.
* Wiegieliedjies (Boek 2) (1999-2001) (Sopraan, 2 fluite, 2 klarinette, fagot, viool, tjello, harp, klavierduet) vir Erica Eloff. Tradisionele tekste.
* Easter Hymn – STABAT MATER (2002) (Sopraan, klarinet, fagot, klavier) vir Erica Eloff. 'n Engelse teks deur Hannes Taljaard. In die Latyn vertaal deur Willemien Viljoen en Hannes Taljaard.

## Verwysings 
## Eksterne skakels 
* African Composers 
* New Music South Africa
Greifswald

**Greifswald** (Nederduits: **Griepswold**) is 'n selfregerende Hanse- en universiteitstad in die Noordoos-Duitse deelstaat Mecklenburg-Voorpommere met 'n oppervlakte van 50,5 vierkante kilometer en 'n bevolking van 55&nbsp;771 in 2012 - waarvan sowat 12&nbsp;000 studente en 5&nbsp;000 personeellede van die plaaslike universiteit. 

Die stadsnaam van Greifswald is afgelei van sy wapendier, die Pommerse gryp of griffioen (Duits: *Greif* of *Gryps*). Vandag behoort Greifswald saam met Stralsund tot die twee grootste stede in die landsdeel Voorpommere asook die vier belangrikste stede in Mecklenburg-Voorpommere.
Jaque Fourie

**Jaque Fourie** (gebore in Carletonville, 4 Maart 1983) is 'n Suid-Afrikaanse rugbyspeler wat vir die Springbokke, Stormers, die Leeus (Super 14) en die Goue Leeus (Curriebeker) gespeel het. Fourie was deel van Suid-Afrika se Rugbywêreldbeker 2003-span en ook van die span wat die Rugbywêreldbeker in 2007 gewen het. Daarna het hy ook tydens die Rugbywêreldbeker 2011 uitgedraf. Op professionele vlak het hy vir die Kobelco Steelers in die Japannese Top League gespeel. Op 27 November 2014 het hy sy uittrede uit internasionale rugby aangekondig.

## Loopbaan 
[duimnael|links|Jaque Fourie (middel) in die [Rugbywêreldbeker 2007-wedstryd teen Fidji]]
Fourie het sy internasionale debuut op 11 Oktober tydens die Rugbywêreldbeker 2003 as senter vir die Springbokke teen Uruguay op Subiaco Ovaal in Perth gemaak en 'n drie tydens sy debuut gedruk. Hy het tydens die groepfase ook teen Georgië gespeel en nog 'n drie gedruk. Hy was 'n reserwe vir daaropvolgende wêreldbekerwedstryde teen Samoa en Nieu-Seeland.

Hy het volgende in Junie 2004 vir die Springbokke op linkervleuel gespeel teen Ierland wat Suid-Afrika met 26–17 gewen het. Hy het daardie jaar nog drie keer vir die Springbokke uitgedraf: in November teen Engeland op Twickenham en Skotland op Murrayfield, asook in 'n wedstryd teen Argentinië op die Estadio José Amalfitani in Buenos Aires.

Die volgende jaar het hy in die IRB Rugby Hulpwedstryd gespeel en was in Junie 'n reserwespeler vir die Springbokke teen Uruguay en Frankryk, voordat hy in die Springbokspan vir die 2005-Drienasiesreeks ingesluit is. Hy het in daardie November in nog drie toetswedstryde gespeel. In 2006 het hy vir die Springbokke tydens die midjaarrugbytoetsreeks gespeel en daarna het hy die eerste keuse buitesenter in die span geword, gewoonlik saam met Jean de Villiers as binnesenter.

Op 20 Oktober 2007 het hy 'n Rugbywêreldbekerwennersmedalje ingepalm toe Suid-Afrika Engeland met 15–6 in die Rugbywêreldbeker 2007-eindstryd in Parys geklop het.

Nadat hy 'n groot deel van 2008 en die 2009-reeks teen die Britse en Ierse Leeus van die bank af gespeel het, was hy terug in die beginspan vir die 2009-Drienasiesreeks-veldtog wat Suid-Afrika beklink het. Op 5 September 2009 het hy in sy 50ste toetswedstryd vir Suid-Afrika gespeel in 'n 6–21-nederlaag teen Australië in Brisbane.

In Maart 2010 is 'n drie wat Fourie gedruk het aangewys as die Internasionale Rugbyspelersvereniging se Drie van die Jaar 2009. Die drie, wat in die 74ste minuut van die tweede toets teen die Britse en Ierse Leeus in Pretoria in Junie gedruk is, het aan die Springbokke 'n dramatiese reeksoorwinning besorg.

In Maart 2017 is Fourie aangewys as deel van 'n nuwe Western Force-span wat herbenoem is om in die nuwe Wêreldreeks Rugby te speel in die aanloop tot die Nasionale Rugbykampioenskap.

## Internasionale drieë 
## Verwysings 
## Eksterne skakels 
* 
*
Ruan Pienaar

**Ruan Pienaar** (gebore in Bloemfontein, 10 Maart 1984) is ’n Suid-Afrikaanse rugbyspeler wat vir die Springbokke gespeel het en sedert 2019 vir die Cheetahs op skrumskakel speel. Hy het voorheen die Sharks in Superrugby, die Natalse Haaie in die Curriebeker en die Ierse klubspan Ulster asook die Franse klubspan Montpellier in verskeie Europese kompetisies verteenwoordig. Hy was ’n lid van die seëvierende Springbokspan tydens die Rugbywêreldbeker 2007 en deel van Suid-Afrika se span tydens die 2011- en 2015-toernooie.

Hy het op Vrydag 17 Mei 2024 in sy laaste wedstryd gespeel toe die Cheetahs op Shimla Park kragte gemeet het teen die Griekwas. Dit was die 85ste keer wat hy die Vrystaatse span op die veld gelei het.

## Persoonlike lewe 
Pienaar is die seun van Gysie Pienaar, ook 'n voormalige Springbokrugbyspeler.

## Eksterne skakels 
* 
* 
* Profiel by die Sharks 
* Profiel en statistiek op ESPN Scrum
* Pienaar se profiel op itsrugby.co.uk
Butch James

**Andrew David "Butch" James** (gebore in Johannesburg, 8 Januarie 1979) is 'n Suid-Afrikaanse rugbyspeler wat tot 2011 vir die Springbokke, en tot in 2013 met sy uittrede vir die Sharks superrugby gespeel het. Hy is 'n veelsydige agterspeler, maar het veral op losskakel presteer.

## Eksterne skakels 
* 
*
Lorenzo de' Medici

'''Lorenzo de' Medici''' (1 Januarie 1449 – 8 April 1492) was 'n Italiaanse staatsman en die *de facto* heerser van die Florentynse Republiek tydens die Italiaanse Renaissance. Eietydse burgers van Florence het na hom as "Lorenzo die Manjifieke" verwys (*Lorenzo il Magnifico*). 

Hy was 'n diplomaat, politikus en beskermheer van akademici, kunstenaars en digters. Hy het tydens die hoogtepunt van die vroeë Italiaanse Renaissance geleef en sy dood merk ook die einde van Florence se sogenaamde Goue Tydperk.

Hy het gesorg dat vrede tussen die verskeie Italiaanse state onderhou word, maar dié strewe het na sy dood tot niet gegaan. Hy is in die Medici-kapel in Florence begrawe.

## Sien ook 
* Medici
Organiese landbou

[duimnael|regs|250px|Biologiese groentekwekery op 'n organiese plaas in Capay (deelstaat [Kalifornië, VSA)]]
duimnael
Die terme **organiese** of **biologiese landbou** verwys na boerderypraktyke waarby graan, vrugte, vleis en ander agrariese produkte op die basis van natuurlike en volhoubare metodes en met gebruikmaking van kennis uit vakgebiede soos ekologie en omgewingsbewaring geproduseer word. Organiese boerderye gebruik slegs natuurlike dier- en plantprodukte as bemesting, terwyl chemikalieë soos sintetiese plaagdoders, kunsmis en sintetiese groeihormone net soos geentegnologie en voedselbestraling — in teenstelling met praktyke in die konvensionele landbou — glad nie toegelaat word nie. In sommige lande word bestuiwing van plante verbeter deur die konstruksie van insekhotelle om toepaslike insekte te lok.

Verbruikers betaal gewoonlik 'n premie vir biologiese produkte.

## Organiese landbou wêreldwyd 
In 2007 het die totale organiese landbouoppervlakte in vergelyking met die vorige jaar met 1,5 miljoen hektaar toegeneem tot 32 miljoen hektaar wêreldwyd (waarvan 'n kwart in Europa). Die internasionale markvolume vir biologiese produkte het tot meer as 46 miljard VSA-$ toegeneem.

Die grootste organiese landbouoppervlakte is in Australië (12 miljoen hektaar), Argentinië (2,8 miljoen hektaar) en Brasilië (1,8 miljoen hektaar) geleë. 'n Groot deel van die biologiese landbougrond in hierdie lande is weivelde. Van die totale biologiese landbouoppervlakte is 37,6 persent in Australië en Oseanië, 24,1 persent in Europa en 19,9 persent in Latyn-Amerika geleë. Die twee Alpelande Oostenryk en Switserland beskik oor die grootste persentasies organiese boerderygrond met respektiewelik 13,4 en 11 persent.

## Verwysings 
## Eksterne skakels
Madonna van die Rotse

Die ***Madonna van die Rotse*** is die titel van twee verskillende, dog byna identiese skilderye deur Leonardo da Vinci. Die een word in die Louvre in Parys gehuisves en die ander in die Nasionale Galery in Londen.

## Louvre-skildery 
Die skildery in die Louvre is tussen ongeveer 1483-1486 of vroeër geskilder. Die meeste geleerdes stem saam dat hierdie werk grootliks deur Leonardo is en dat dit die vroegste van die twee werke is.

## Londen-skildery 
Die skildery in die Londense Nasionale Galery is byna identies aan die weergawe in die Louvre en word ook aan Leonardo da Vinci toegeskryf. Die skildery is vóór 1508 geskep. Dele van die skildery is waarskynlik deur sy assistente geskilder, moontlik die De Predis-broers, wat gepaardgaande panele geskep het. Die skildery is in opdrag vir 'n kerk in Milaan geskep en is teen 1785 deur die kerk aan die Skotse kunstenaar Gavin Hamilton verkoop. Hamilton het die skildery na Engeland geneem. Daar het dit van versameling tot versameling gereis, voor dit in 1880 deur die Nasionale Galery aangekoop is.

## Verwysings in die *Da Vinci Code* 
In sy boek *The Da Vinci Code* beweer die Amerikaanse romanskrywer Dan Brown dat die Louvre-weergawe versteekte simboliek bevat wat teenstrydig is met ortodokse Christelike geloof. Hy wys dat Jesus blyk Johannes te aanbid en nie anders om nie (die roman beweer dat die kind aan die linkerkant Jesus is, siende dat hy naas Maria sit). Daar word ook beweer dat Maria 'n onsigbare kop vashou en dat die engel se vinger 'n "sny sy keel af"-beweging maak. 

Geskiedkundige bewyse is egter teenstrydig met hierdie bewerings. Volgens die Louvre is die teorie "verregaande" en dat "hierdie kragtige letterkundige effek 'n tragedie van kunsgeskiedenis is". 

## Verwysings
Die Slag van Anghiari (Leonardo)

[duimnael|275px|regs|[Peter Paul Rubens se kopie van *Die Slag van Anghiari*.]]
***Die Slag van Anghiari*** (1505) is 'n verlore skildery deur Leonardo da Vinci. Daar word soms na die skildery as "die verlore Leonardo" verwys en sommige kunsgeskiedkundiges glo dat die skildery onder latere fresko's in die Saal van Vyfhonderd in die Palazzo Vecchio in Florence is. Die sentrale toneel van die skildery beeld 'n hewige stryd tussen twee mans op oorlogsperde uit.

'n Soortgelyke skildery deur Peter Paul Rubens kan in die Louvre in Parys gesien word. Daar word geglo dat Rubens se skildery 'n kopie van Leonardo se eie kopie van die skildery is. Rubens se weergawe is in 1603 geskep en daar is 'n aantal verskille tussen sy skildery en Leonardo s'n (afgelei uit sketse wat Leonardo ter voorbereiding gemaak het).
Patrick Wolf

**Patrick Wolf** (gebore as **Patrick Denis Apps**, 30 Junie 1983) is 'n musikant uit Suid-Londen (Engeland). Wolf bespeel 'n verskeidenheid instrumente, waaronder harp, klarinet, klawesimbel, kitaar, klavier, outoharp, orrel, Appalagiese dulcimer, klavikord, harmonium, trekklavier, theremin, ukelele, mondfluitjie, mandolin, altviool, en viool. Wolf is bekend vir sy kenmerkende kombinering van elektroniese monsterneming en klassieke instrumente wat 'n styl meebring wat strek van Romaanse volksmusiek tot tegnopop.

## Diskografie 
* *Lycanthropy* (2003, Faith and Industry / Tomlab)
* *Wind in the Wires* (2005, Tomlab)
* *The Magic Position* (2007 Loog)
* *The Bachelor* (2009, Bloody Chamber Music)
H1N1

Die **Influensa A virus subtipe H1N1**, is 'n subtipe van die influensavirus A en is die algemeenste oorsaak van griep in mense. Sommige geslagslyne van H1N1 is endemies by mense, insluitende die lyne wat verantwoordelik was vir die griepepidemie van 1918 wat verantwoordelik was vir die dood van 50–100 miljoen mense wêreldwyd. Minder aansteeklike H1N1-lyne bestaan steeds vandag in die natuur en is 'n groot oorsaak van die jaarlikse seisoenale griepuitbrake. H1N1-variante was verantwoordelik vir bykans die helfte van alle griepgevalle in 2006. Ander variante van H1N1 is endemies in varke en voëls.

duimnael|links|Verspreiding van die H1N1-uitbreek in 2009.
In Maart en April 2009 is verskeie infeksies deur 'n nuwe variant van H1N1 in laboratoria bevestig en 'n aantal sterftes is daardeur veroorsaak.

## Verwysings 
## Eksterne skakels 
*
Amateur Radio Society of India

Die **Amateur Radio Society of India** (**ARSI**) is die Indiese nasionale vereniging vir amateurradioöperateurs in Indië. Die vereniging se doel is om aan die een kant die bevordering en verspreiding van kennis van wetenskap en die beoefening van elektronika en radio kommunikasie te bevorder so wel as om die uitruil van inligting en idees onder verenigingslede moontlik te maak. Aan die ander kant is hul doel ook om Indië ten alle tye, na die beste van hulle vermoëns, te dien deur noodsaaklike kommunikasie te onderhou in enige noodtoestand, nasionaal of internasionaal.

Voorbeelde van rampe waar die vereniging se lede aktief was om kommunikasie te verskaf totdat normale kanale herstel is, was die Koynadam-aardbewing in 1967, die Gujarat-aardbewing in 2001, die Bhopal-gaslek in 1984, en die tsoenami van 2004. Ná die tsoenami was amateurradio die enigste kommunikasiewyse tussen die Andaman eilande and die vasteland.

Die Vereniging is in 1954 gestig deur militêre en siviele amateurs en was oorspronklik in Delhi geregistreer maar later het hulle hoofkantoor na Chennai toe getrek. In 1955 het ARSI saamgesmelt met die Federation of Amateur Radio Societies of India (FARSI).

Die Vereniging het die roepsein VU2ZH.

## Eksterne skakels 
* Amateur Radio Society of India
Gaston, Oregon

**Gaston** is 'n klein dorp in die noordweste van Oregon, in die Washington-distrik. 

## Demografie 
In 2000 het die dorp 'n bevolking van 600 gehad: 88,33% wit, 0% swart of Afro-Amerikaans, 0,83% Amerikaanse inboorlinge, 0,17% Asiaties, 0% Pasifiese eilanders, 7,00% van ander rasse en 3,67% van twee of meer rasse. Spaans-Amerikaners of Latyns-Amerikaners van enige ras het 14,50% van die bevolking uitgemaak.
Aumsville, Oregon

**Aumsville** is 'n dorp in die noordweste van Oregon, in die Marion-distrik. Aumsville is vernoem na Amos M. Davis (Aumus).

## Demografie 
In 2000 het die dorp 'n bevolking van 3&nbsp;003 gehad: 86,75% wit, 0,30% swart of Afro-Amerikaans, 1,83% Amerikaanse inboorlinge, 0,47% Asiaties, 0,17% Pasifiese Eilanders, 6,06% van ander rasse en 4,43% van twee of meer rasse. Spaans-Amerikaners of Latyns-Amerikaners van enige ras het 11,39% van die bevolking uitgemaak.
Rabarber

**Rabarber** (*Rheum rhabarbarum*) is 'n plant in die duisendknoopfamilie. Die plant word vanweë sy eetbare dele gekweek. Rabarber staan al meer as 5&nbsp;000 jaar by die mens in die belangstelling, in die begin egter alleen as 'n geneesmiddel. Die Chinese was die eerstes wat die gewas, vanuit die Asiatiese steppe, in kultuur gebring het. Uit die wortel is en word nog steeds 'n sterke purgeermiddel ontgin. Omstreeks 1600 ontdek John Gerard, hofbotanikus van die Engelse koning Charles I, dat die stele geëet kan word. Dit het egter tot ver in die agttiende eeu geduur voordat rabarber as groente 'n groter bekendheid gekry het.

## Sien ook 
* *Rhubarb Triangle*
Godin

'n **Godin** is 'n vroulike godheid. Dit het 'n plek in die meeste politeïstiese religieë. Baie kulture ken godinne, soms alleenstaande, maar meer gereeld in verband met 'n ruimer panteon waarin ook manlike gode voorkom en soms selfs hermafrodietisie wesens of gode. Soos monoteïsme en politeïsme in bepaalde gevalle relatiewe konsepte kan wees, so ook kan die konsepte *god* en *godin*, wat op mekaar betrekking het, nie altyd absoluut geïnterpreteer word nie. Volgens sommige kulturele antropologiese teorieë het die geslag wat aan 'n opperwese toegeskryf word dikwels konnotasies met dieper gewortelde tendense in die samelewing. Hierdie konnotasies wys dan respektiewelik in die rigting van patriargaat of matriargaat.
Nordpolen

**Nordpolen** (Sweeds, *Die Noordpool*) is die verhoognaam van die musikant Pelle Hellström van Sunnersta buite Uppsala (Swede). Hy is in 1985 gebore en het twee enkelspelers en een album, *På Nordpolen*, deur die platemaatskappy Sincerely Yours vrygestel.

## Diskografie 
**Skimret* (enkelspeler, 2 snitte, 2008)
**Vem Har Sagt* (digitale enkelspeler, 3 snitte, 2008)
**På Nordpolen* (vollengtealbum, 9 snitte, 2008)

## Eksterne skakels 
*Resensie 
*Nyhetsmorgon-onderhoud op YouTube 
*MySpace-profiel

### Musiekvideo's 
*"Skimret" op YouTube

## Bronne 
* 
* 
* 
*
Chris Hani Baragwanath-hospitaal

duimnael|300px|Ingang tot die Chris Hani Baragwanath-hospitaal

Die **Chris Hani Baragwanath-hospitaal** is ’n hospitaal geleë in Soweto, suid van Johannesburg, Suid-Afrika. Dit is die grootste hospitaal in Afrika en die suidelike halfrond en die vierde grootste hospitaal ter wêreld met ’n oppervlakte van 0,7&nbsp;km² en met 3&nbsp;200 beddens en 6&nbsp;760 personeellede. Dit is een van die veertig Gautengse provinsiale hospitale en word deur die Gautengse Provinsiale Gesondheidsdepartement gefinansier.
duimnael|Die hospitaal in 1942.
Die hospitaal is in 1941 deur eerste minister, genl. Jan Smuts, as die Royal Imperial Hospital, Baragwanath geopen en het as militêre hospitaal vir die Imperiale Britse magte gedien wat in die Midde-Ooste geveg het. Die hospitaal het vanaf 1948 as die Baragwanath-hospitaal bekendgestaan, genoem na John Baragwanath, 'n Corniese immigrant wat die grond besit het waarop die hospitaal vandag staan. Die naam Chris Hani is in 1997 by die hospitaal se naam gevoeg om die vermoorde ANC- en SAKP-lid te herdenk.

Meer as tweeduisend pasiënte meld daagliks by die hospitaal aan, en bykans die helfte van hulle is MIV-positief.

## Bronne 
* Die hospitaal se geskiedenis volgens die hospitaal 

## Verwysings 
## Eksterne skakels 
* Amptelike webwerf
Gemsbok

Die **gemsbok** (*Oryx gazella*) is 'n groot wildsbok wat in die dor, waterlose gebiede van Afrika aangetref word.

Volwasse gemsbokke het 'n gemiddelde massa van 200&nbsp;kg en 'n hoogte van ongeveer 120&nbsp;cm. Die bul het reguit horings wat 'n "V" op sy kop vorm en tot 122&nbsp;cm lank kan word.

Die koei is telkens 9 maande dragtig, waarna sy aan 'n enkele kalf geboorte gee. Gemsbokke het 'n moontlike lewensduur van 19 jaar.

## Sien ook 
* Lys van Suider-Afrikaanse soogdiere volgens alfabet
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys en verwysings 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .

## Fotogalery 

Lêer:Oryx gazella (Chudop).jpg|'n Gemsbok by 'n watergat.
Lêer:Baby Gemsbok - Buffalo Zoo.jpg|'n Kleintjie van ongeveer 4 ure oud by sy ma in die Buffalo-dieretuin.
Lêer:Oryx gazella 3 - Gemsbok cub, crop.jpg|Drie dae oue kalf in Namibië

Lêer:Oryx gazella (Gemsbok) 1.jpg|'n Gemsbok naby Okevi, Etosha.
Lêer:Oryx gazella - Etosha 2014.jpg|'n Gemsbok in die Nasionale Etoshawildtuin, Namibië.

## Eksterne skakels
Friedrichstraße

duimnael|Uitsig oor Friedrichstraße in 'n suidelike rigting
duimnael|"Hangende tuin" in die KulturKaufhaus Dussmann
duimnael|Die "glastregter" is die sentrale argitektoniese element van die Franse afdelingswinkel *Galeries Lafayette*
[duimnael|Die revue-teater *Friedrichstadt-Palast* is in 1984 in die destydse [Oos-Berlyn|DDR-hoofstad geopen]]

**Friedrichstraße** is een van die bekendste strate in die middestad van Berlyn wat oor 'n afstand van 3,3&nbsp;km deur die stadsdele Mitte en Kreuzberg loop. Dit is genoem na keurvors Friedrich III van Brandenburg wat tussen 1688 en 1713 regeer het en as Friedrich I vanaf 1701 ook as koning oor Pruise geheers het. Oorspronklik was dit die langste straat in Berlyn.

Friedrichstraße is die Berlynse buurt Friedrichstadt se hoofstraat wat in 'n noord-suidelike rigting vanuit die plein Mehringplatz in Kreuzberg oor die vroeëre geallieerde grenspos Checkpoint Charlie en die pragstraat Unter den Linden, verby Friedrichstraße-stasie en die *Tränenpalast* loop. Op die Weidendammer-brug loop dit oor die Spreerivier en by sy noordelike eindpunt, die Oranienburger Tor ('n kruising van Hannoversche Straße met Torstraße) in die Dorotheenstraße (met sy bekende begraafplaas *Dorotheenstädtischer Friedhof* en die Bertolt Brecht-huis) in.

Met enkele uitsonderings is alle historiese geboue tydens die bomaanvalle van die Tweede Wêreldoorlog vernietig. In die laaste jare van die Duitse Demokratiese Republiek is in die gebied tussen Leipziger Straße en Unter den Linden met boubedrywighede vir 'n aantal luukse sakegeboue begin wat enkele jare ná die Duitse hereniging in 1996 voltooi is. Hier het onder meer sogenaamde *Quartiere* (straatblokke) ontstaan wat luukse winkels soos die Berlynse filiaal van die Franse afdelingswinkel *Galeries Lafayette*, eksklusiewe modewinkels en vertoonsale van motorvervaardigers soos Volkswagen en Opel huisves. Ander bekende winkels sluit die *KulturKaufhaus Dussmann* ('n reuse-winkel wat boeke en ander media verkoop, met Europa se grootste afdeling vir klassieke musiek) en 'n filiaal van die boeke-kettingwinkel *Hugendubel* in.

Verder noord is die *Maritim proArt Hotel Berlin*, die Internasionale Handelsentrum ('n kantoorgebou met 24 verdiepings wat in 1978 opgerig is) en die Friedrichstraße-stasie geleë. Hierdie gekombineerde trein- en stadstreinstasie was vroeër 'n belangrike grensstasie tussen Wes- en Oos-Berlyn wat as *Tränenpalast* ("Tranepaleis") bekend gestaan het. Agter die stasie is die *Admiralspalast* (wat tussen 1955 en 1997 as *Metropol-Theater* bekendheid verwerf het) en die *Friedrichstadtpalast*-teater asook die tuin van die *Kunsthaus Tacheles* geleë.

## Eksterne skakels
Geirangerfjord

Die **Geirangerfjord** (Noors: *Geirangerfjorden*) in die Sunnmøre-streek van die provinsie (fylke) Møre og Romsdal is een van die bekendste fjorde in Noorweë wat deur Unesco sedert 14 Julie 2005 as 'n wêrelderfenisgebied gelys word.

Die fjord, wat sowat 200 kilometer noordoos van Bergen en 280 kilometer noordwes van Oslo geleë is, het 'n lengte van vyftien kilometer en is 'n sytak van die Storfjord ("Groot Fjord"). Die Geirangerfjord is – saam met 'n ander Wes-Noorse fjord, die Nærøyfjord – die langste en diepste fjord ter wêreld. Die rotswande aan sy weerskante troon 1&nbsp;400 meter bo seevlak uit en strek 'n verdere 500 meter tot by die seebodem. Watervalle, gletsermere en bosgebiede langs die rotswande maak deel uit van die fjordlandskap. Die dorp Geiranger is sowat 100 kilometer van die kus af aan die eindpunt van die fjord geleë.

## Toerisme 
duimnael|links|Die ligging van die Geirangerfjord (blou) in Møre og Romsdal.
Die Geirangerfjord is al meer as 'n eeu een van die gewildste toeristebestemmings in Noorweë. Die Duitse keiser Wilhelm II was een van die eerste fjord-geesdriftiges wat met sy jag *Hohenzollern* in die jare voor die Eerste Wêreldoorlog gereelde besoeke aan die Geirangerfjord gebring het. Die meeste huidige besoekers maak gebruik van die veerbootverbinding tussen Hellesylt en Geiranger of een van die *Hurtigruten*-passasierskepe wat die fjord in die somer bevaar.

Watervalle soos die "Sewe Susters" (Noors: *De syv søstrene*) of die "Bruidsluier" is bekende toeristetrekpleisters langs die Geirangerfjord, net soos 'n aantal verlate plaashuise wat op rotse teen die steil berghellings opgerig is en waarvan sommige slegs deur lere of steil voetslaanpaaie toeganklik was. Nogtans was die gebied vroeër danksy die gematigde klimaat – met byna 24 uur se sonbestraling tydens die somermaande – uiters geskik vir landboudoeleindes, en selfs vrugte soos appelkose is hier verbou.

Die laaste bewoners het hul plase as gevolg van die moeilike lewensomstandighede teen die middel van die 19de eeu vir goed verlaat – sommige van hulle, wat hier nie net eensaamheid ervaar het nie, maar ook aan armoede en rotsstortings blootgestel was, het destyds net soos baie ander Nore 'n nuwe heenkome in Noord-Amerika gevind. Deesdae word die plaashuise as 'n kulturele erfenis beskou en herstel.

## Paaie 
Die sogenaamde "Arendpad" (Noors: *Ørneveien*) met sy elf haarnaalddraaie is in 1953 voltooi en loop oor 'n maksimumhoogte van 600 meter bo seevlak. Die uitsigpunt Ørnesvingen langs die pad bied 'n uitsig oor die fjord.

## Eksterne skakels 
* Geiranger *Inligting vir toeriste*
* *Destinasjon Geirangerfjord – Trollstigen*
* *Webkamera*
Panteon

[duimnael|Frontaansig van Rome se [Panteon in Rome|Panteon]]
’n **Panteon** (van Grieks http://www.perseus.tufts.edu/cgi-bin/ptext?doc=Perseus%3Atext%3A1999.04.0057%3Aentry%3D%2377433 – *pantheion*, letterlik ’n "tempel van alle gode", onsydig van *πανθεῖος* – *pantheios*, "van alle gode", van ''* – *pan*, "alle" + * * – *theios*, "van die gode", van ** – *theos*, "god") is ’n groep gode van ’n spesifieke religie of mitologie. 

## Godewêreld 
Die term word in die besonder gebruik wanneer, soos in die Griekse mitologie, die godewêreld duidelik gestruktureer is, met ’n bepaalde hiërargie, omskryfde familieverhoudinge en afgebakende take.

Die familiebande en hiërargie in sulke panteons kan by baie volke teruggevolg word na voorvaderverering of die aanbidding van patriarge.

## Tempels 
*Panteon'' kan ook verwys na ’n tempel of heilige gebou vir die aanbidding van (alle) gode, veral die tempel in Rome wat onder keiser Hadrianus se bewind sy huidige vorm aangeneem het. Hy het dit tussen 118 en 125 herbou nadat 'n brand die vorige weergawe beskadig het. Dié imponerende gebou het in 609 'n kerk geword en bestaan steeds.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Pantheon (gods)*
Lys van dorpe en stede in Oostenryk

[duimnael|regs|250px|[Wene]]
[duimnael|regs|250px|[Graz]]
[duimnael|regs|250px|[Linz]]
[duimnael|regs|250px|[Salzburg]]
[duimnael|regs|250px|[Innsbruck]]
[duimnael|regs|250px|[Klagenfurt]]
[duimnael|regs|250px|[Sankt Pölten]]
[duimnael|regs|250px|[Bregenz]]
[duimnael|regs|250px|[Eisenstadt]]
[duimnael|regs|250px|[Villach]]
[duimnael|regs|250px|[Steyr]]

Die volgende is 'n **lys van dorpe en stede in Oostenryk** met meer as 10&nbsp;000 inwoners:

## Lys met UN/LOKODE 
## Verwysings 
## Eksterne skakels 
* Map showing Austria's cities
* Inhabited places of Austria database
James Monroe

**James Monroe** (28 April 1758 – 4 Julie 1831) was die 5de president van die Verenigde State van Amerika (1817–1825). Tydens sy ampstermyn het Mississippi (10 Desember 1817) die 20ste, Illinois (3 Desember 1818) die 21ste, Alabama (14 Desember 1819) die 22ste, Maine (15 Maart 1820) die 23ste en Missouri (10 Augustus 1821) die 24ste deelstaat van die Verenigde State geword. Die hoofstad van Liberië, Monrovia, is vernoem na James Monroe.